recursal/SuperWikiNEXT-32B huggingface dataset:
**তেরতালি** বা **তেরা তালি** হল ভারতের মধ্যপ্রদেশ ও রাজস্থান রাজ্যের একটি জনপ্রিয় লোকনৃত্য। প্রধানত কামার উপজাতির লোকেরা প্রাচীনকাল থেকে এই লোকনৃত্যের ধারাকে ঐতিহ্যগতভাবে বহন করে চলেছে। এটি বিভিন্ন ধরনের নৃত্যকলার সমাবেশে গঠিত একটি বিশিষ্ট আচার। সাধারণত দুই বা তিনজন মহিলা এই নৃত্যে অংশগ্রহন করে। এই নর্তকীরা মাটিতে বসে তাদের নৃত্য উপস্থাপন করেন। নর্তকীদের শরীরের বিভিন্ন অংশে মঞ্জিরা বা ছোট ধাতব করতালের ন্যায় বাদ্যযন্ত্র বাঁধা থাকে। তাদের মাথা টুপি বা পেথা দিয়ে ঢাকা। মাঝে মাঝে বিশেষ কৌশলে দুই দাঁতের পাটির মধ্যে একটি ছোট তরবারি বা ধারালো ছোড়া কামড়ে ধরে রেখে তারা নৃত্য পরিবেশন করেন। পরিবেশনার সময় তাদের মাথায় একটি শোভাময় পাত্র স্থাপিত করা হয়। মাথার উপর সেই পাত্রের ভারসাম্য বজায় রেখে নর্তকীদের সম্পূর্ণ নৃত্য উপস্থাপনা পরিবেশন করতে হয়।

তেরতালিকে মধ্য ভারতের রাজ্যের প্রাচীনতম লোকনৃত্যের একটি বলে মনে করা হয়। কামার উপজাতি মধ্যপ্রদেশের একটি ক্ষুদ্র সম্প্রদায়। তারা তাদের অনন্য আচার-অনুষ্ঠানের সাথে তেরতালি লোকনৃত্য উপস্থাপন করে। প্রধানত কামার গোষ্ঠীর মহিলারা **তেরতালি** বা **তেরা তালি** লোকনৃত্য পরিবেশন করে। ২ থেকে ৩ জন মহিলা নৃত্যশিল্পী মেঝেতে বসে তাদের উপস্থাপনা শুরু করেন। নর্তকীরা তাদের হাতের সাথে বাধা মঞ্জিরা দিয়ে তাদের পায়ে গিঁট দিয়ে বাধা মঞ্জিরার উপর আঘাত করে নিখুঁত সুর তৈরি করে। নর্তকরা দাঁতের মধ্যে একটি ছোট তরবারি চেপে ধরে, মাথায় স্থিত মাটির পাত্রের ভারসাম্য বজায় রেখে, তীক্ষ্ণ হাত ও পায়ের নড়াচড়ার সাথে তাদের নৃত্য উপস্থাপনা পরিবেশন করেন। নৃত্য পরিবেশনার সময় স্থানীয় লোকগান গাওয়া হয় এবং বাজনা হিসাবে ঢোল বাজানো হয়। নৃত্যকালে নর্তকীদের হস্ত সঞ্চালন বাদ্যেযন্ত্রের তাল, ছন্দ এবং গানের সুরের সাথে মিশে একাকার হয়ে যায় এবং এইভাবেই এই অনন্য নৃত্যশৈলীকে স্বমহিমায় দর্শকদের সম্মুখে উপস্থাপিত করা হয়।

তথ্যসূত্র
---------

1. 1 2 3 4 5  "Tertali Folk Dance, Madhya Pradesh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Dance forms of Rajasthan"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Teratali Dance of Madhya Pradesh"। ১০ ডিসেম্বর ২০২০।
4. ↑  "Tertali Dance in India"।
**দিগপাহান্দি** (ইংরেজি: Digapahandi) ভারতের ওড়িশা রাজ্যের গঞ্জাম জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৯°২২′ উত্তর ৮৪°৩৫′ পূর্ব﻿ / ﻿১৯.৩৭° উত্তর ৮৪.৫৮° পূর্ব﻿ / 19.37; 84.58। সমুদ্র সমতল হতে এর গড় উচ্চতা হল ৫৩ মিটার (১৭৩ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে দিগপাহান্দি শহরের জনসংখ্যা হল ১০,৮৮৮ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে দিগপাহান্দি এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Digapahandi"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**বাকড়ী বহুমুখী মাধ্যমিক বিদ্যালয়** যশোর জেলার বাঘেরপাড়া উপজেলার এগারোখান অঞ্চলের বাকড়ী গ্রামে অবস্থিত। বিদ্যালয়টি ১৯৩৫ সালে প্রতিষ্ঠিত।

ইতিহাস
------

১৯৩৫ সালে নব প্রতিষ্ঠিত এই বিদ্যালয়কে উচ্চ ইংরেজি বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন।  ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়।

বিদ্যালয় প্রাঙ্গণ
------------------

বিদ্যালয়ের বিজ্ঞান ভবন
বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে। দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে।

খেলাধুলা
--------

বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে।

সাংস্কৃতিক কর্মকাণ্ড
--------------------

বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকাণ্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে।

ফলাফল
-----

তথ্যসূত্র
---------

1. ↑  "বাঘারপাড়া উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০২১-০১-২৪।
2. ↑  EDF। "প্রাক্তন ছাত্র-ছাত্রীদের পক্ষ থেকে "বাবু গোকুলচন্দ্র বিশ্বাস" কে সম্মাননা প্রদান । – এগারোখান ডেভেলপমেন্ট ফোরাম ( ই ডি এফ )" (ইংরেজি ভাষায়)। ২০২১-০১-১৭ তারিখে মূল থেকে আর্কাইভ করা। সংগ্রহের তারিখ ২০২১-০১-২৪।
আম গাছের বাকল
উদ্ভিদের কাণ্ড বা মূলের বাহিরের অংশকে **বাকল** বা **গাছের ছাল** বলা হয়। বৃক্ষ, লতা-গুল্ম, ঝোপঝাড় এর সব ধরনের গাছের-ই বাকল থাকে। একটি উদ্ভিদের ভাসকুলার ক্যামবিয়াম (vascular cambium) এর বাহিরের সম্পূর্ণ টিস্যু কে বাকল হিসেবে ধরা হয় এবং এটি একটি অপ্রয়োগিক পরিভাষা। উদ্ভিতের অত্যন্ত প্রয়োজনিয় এই বাকল, উদ্ভিদের দেহ বা কাঠকে আচ্ছাদিত করে থাকে। এটি অভ্যন্তরীণ বাকল ও বহির্ভাগ এই দুই অংশে বিভক্ত। কাণ্ডের পুরনো টিস্য বা কলা নিয়ে আভ্যন্তরীন বাকল গঠিত। বাকলের অধিকাংশই এই আভ্যন্তরীন বাকল এর মধ্যে থাকে। উদ্ভিতের কাণ্ডের মৃত টিস্যু বা কলা আভন্তরীন টিস্যুর সাথে মিশে থাকে আর এই অংশ টুকু কেই বাকল এর বহির্ভাগ বলে।

গ্যালারি
--------

* Eucalypt barkEucalypt bark
* Acer capillipes (Red Snakebark Maple)*Acer capillipes* (Red Snakebark Maple)
* Monterey Pine barkMonterey Pine bark
* A rare Black Poplar tree, showing the bark and burrs.A rare Black Poplar tree, showing the bark and burrs.
* The typical appearance of Sycamore bark from an old tree.The typical appearance of Sycamore bark from an old tree.
* Quercus robur bark with a large burr and lichen.Quercus robur bark with a large burr and lichen.
* Kauri barkKauri bark
* Tree cross section diagramTree cross section diagram

আরও দেখুন
---------


উইকিমিডিয়া কমন্সে **বাকল** সংক্রান্ত মিডিয়া রয়েছে।
**লো-রাস-পা-দ্বাং-ফ্যুগ-ব্র্ত্সোন-'গ্রুস** (ওয়াইলি: *lo ras pa dbang phyug brtson 'grus*) (১১৮৭-১২৫০) তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মসম্প্রদায়ের স্মাদ-'ব্রুগ-পা-ব্কা'-ব্র্গ্যুদ (ওয়াইলি: *smad 'brug pa bka' brgyud*) ধর্মীয় গোষ্ঠীর প্রতিষ্ঠাতা ছিলেন।

সংক্ষিপ্ত জীবনী
---------------

লো-রাস-পা-দ্বাং-ফ্যুগ-ব্র্ত্সোন-'গ্রুস ১১৮৭ খ্রিষ্টাব্দে তিব্বতের ঙ্গাম-শোদ (ওয়াইলি: *ngam shod*) অঞ্চলের গ্চুং-পা-র্দো-রা-স্গাং (ওয়াইলি: *gcung pa rdo ra sgang*) নামক স্থানে্র এক সম্ভ্রান্ত কৃষক পরিবারে জন্মগ্রহণ করেন। তার পিতার নাম ছিল র্নাল-'ব্যোর-শেস-রাব (ওয়াইলি: *rnal 'byor shes rab*) এবং মাতার নাম ছিল মে-ব্জা'-স্ক্যিদ (ওয়াইলি: *me bza' skyid*)। চার বছর বয়সে ঝিগ-পো-ব্দুদ-র্ত্সি (ওয়াইলি: *zhig po bdud rtsi*) নামক এক বৌদ্ধ ভিক্ষু তার নাম রাখেন লো-ব্দে-বা-স্ক্যোং (ওয়াইলি: *lo bde ba skyong*)। সাত বছর বয়সে তার পরিবার তার বিবাহের প্রস্তুতি নেওয়া শুরু করলে তিনি অমত জানিয়ে বাড়ি থেকে বারে বারে পালিয়ে বেড়ান। সতেরো বছর বয়সে মধ্য তিব্বতে পালিয়ে গেলে স্বাল-তি-দ্বাং-ফ্যুগ-ত্শুল-খ্রিম্স (ওয়াইলি: *sbal ti dbang phyug tshul khrims*) নামক এক ভিক্ষু তাকে দীক্ষা দেন। এরপর তিনি গ্ত্সাং-পা-র্গ্যা-রাস-য়ে-শেস-র্দো-র্জে (ওয়াইলি: *gtsang pa rgya ras ye shes rdo rje*) নামক 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মীয় গোষ্ঠীর প্রথম প্রধানের নিকট শিক্ষালাভ করেন। ১২৩৪ খ্রিষ্টাব্দে তিনি দ্বু-রি (ওয়াইলি: *dbu ri*) বৌদ্ধবিহার স্থাপন করেন পরবর্তীকালে তিনি ভূটানের মোন-বুম-থাং (ওয়াইলি: *mon bum thang*) অঞ্চলে থার-পা-গ্লিং বৌদ্ধবিহার স্থাপন করেন।

তথ্যসূত্র
---------

1. ↑  Martin, Dan (2008-08)। "Lorepa Wangchuk Tsondru"। *The Treasury of Lives: Biographies of Himalayan Religious Masters*। সংগ্রহের তারিখ 2014-12-22।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Miller, W. Blythe. 2006. "'Brug pa'i lo rgyus zur tsam: An Analysis of a Thirteenth Century Tibetan Buddhist Lineage History." Tibet Journal, vol. 31, no. 3, pp. 17–42.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 672–6.
* Nalanda Translation Committee. 1997. "The Yogin Lorepa's Retreat at Lake Namtso." In Religions of Tibet in Practice, Donald Lopez, ed. Princeton: Princeton University Press, pp. 200–211.
**দিঘাপতিয়া এম. কে. কলেজ** বাংলাদেশের নাটোর জেলায় অবস্থিত একটি শিক্ষাপ্রতিষ্ঠান যা ১৯৭০ সালে প্রতিষ্ঠিত হয়েছে। এটি উত্তরা গণভবন এর সন্নিকটে অবস্থিত। মহাব্বত আলী সরদার এবং কুরবান আলী সরদারের নামানুসারে এই কলেজের নামকরণ করা হয়েছে **এম কে**। এই দুই ভাই কলেজটি প্রতিষ্ঠার জন্যে ৫.৫৫ একর জমি দান করেন।

দিঘাপতিয়া কলেজ (প্রশাসনিক ভবন)

শিক্ষা
------

২০১৩ সালে জাতীয় বিশ্ববিদ্যালয় কর্তৃপক্ষ নাটোর সদরের দিঘাপতিয়া এম কে কলেজকে অনার্স কোর্সে শিক্ষার্থী ভর্তির অনুমতি দেয়। দিঘাপতিয়া এম.কে কলেজে বাংলা, সমাজবিজ্ঞান, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স কোর্স, ডিগ্রী (পাস) কোর্স, রাজশাহী শিক্ষা বোর্ডের অধীনে এইচ.এস.সি, কারিগরি শিক্ষা বোর্ডের অধীনে এইচ.এস.সি (বি.এম) শিক্ষাক্রম ও বাংলাদেশ উম্মুক্ত বিশ্ববিদ্যালয়ের অধীনে এইচ.এস.সি (বাউবি) শিক্ষাক্রমে প্রায় তিন সহস্রাধিক ছাত্র-ছাত্রী অধ্যয়নরত আছে।

ক্যাম্পাস
---------

সবুজ গাছপালায় বেষ্টিত কলেজটি অভিজ্ঞ শিক্ষক মন্ডলী ও দক্ষ পরিচালনা পর্ষদ দ্বারা ধূমপান ও রাজনৈতিক অস্থিরতা মুক্ত পরিবেশে সুন্দরভাবে পরিচালিত হয়ে আসছে। একটি খেলার মাঠ আছে যেখানে কলেজের বিভিন্ন অনুষ্ঠান সহ ছাত্ররা তাদের নিয়মিত খেলার প্রশিক্ষণ ও প্রতিযোগিতার আয়োজন করে থাকে। মূল ফটকের ডানে একটি কলেজ মসজিদ আছে যেখানে ছাত্র-শিক্ষক সহ স্থানীয় লোকজন ৫ ওয়াক্ত নামাজ আদায় করে এছাড়াও শুক্রবারে জুম্মার নামাজ ও হয়ে থাকে।

বিস্তারিত
---------

হিসাব-নিকাশে স্বচ্ছতা, জবাবদিহিতা ও দ্রুততার সাথে অটোমেশন সফটওয়্যার এর মাধ্যমে হিসাব পরিচালনা করা হয়। এছাড়া শিক্ষার্থীদের পাঠাভ্যাস গড়ে তোলার জন্য বিশ্ব সাহিত্য কেন্দ্রের কলেজ কার্যক্রম অত্র কলেজে পরিচালিত হয়ে আসছে। রোভার স্কাউট, রেড ক্রিসেন্ট এর মাধ্যমে চলমান রক্তদান কর্মসূচীসহ অন্যান্য সেবামূলক কার্যক্রম পরিচালিত হয়ে আসছে। দৈনিক কালের কন্ঠের শুভসংঘ ও দৈনিক প্রথম আলো বন্ধুসভায় অনেক শিক্ষার্থীরা অংশ গ্রহণ করে আসছে।

দিঘাপতিয়া কলেজ (নির্মানাধীন আইসিটি ভবন)

গভর্নিংবডি
----------

কলেজ পরিচালনার জন্যে একটি পরিচালনা পর্ষদ আছে। বর্তমান গর্ভনিং বডির সভাপতির দায়িত্ব পালন করছেন নাটোর-২ আসনের সংসদ সদস্য মোঃ শফিকুল ইসলাম শিমুল।

আরো দেখুন
---------

* নাটোর জেলা
* নাটোর রাজবাড়ী
* নাটোর সদর উপজেলা
* নাটোর-১
* নাটোর-২
* নাটোর-৩
* নাটোর-৪
* সিংড়া নাটোর পরিবার
* দিঘাপতিয়া রাজ পরিবার
* নাটোরের কাঁচাগোল্লা
* চলন বিল
* নাটোর চিনি কল লিমিটেড
* শহীদ সাগর
* নাটোর সরকারী বালক উচ্চ বিদ্যালয়
* নাটোর মহিলা কলেজ
* মাদার গান

তথ্যসূত্র
---------

1. 1 2
2. ↑  Ittefaq, The Daily। "নাটোরে ৪টি বেসরকারি কলেজেঅনার্স চালু, শিক্ষার্থী মিলছে না :: দৈনিক ইত্তেফাক"। *archive.ittefaq.com.bd*।
3. 1 2  "দিঘাপতিয়া এম. কে. কলেজ – দিঘাপতিয়া এম. কে. কলেজ"। *mkcnatore.edu.bd* (ইংরেজি ভাষায়)। ২০১৮-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৫।
**ফুটবল ক্লাব এমেন** (সাধারণত **এফসি এমেন** অথবা শুধুমাত্র **এমেন** (ওলন্দাজ উচ্চারণ: [ˈɛmən]) নামে পরিচিত) হচ্ছে এমেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২৫ সালের ২১ আগস্ট তারিখে প্রতিষ্ঠিত হয়েছে। এমেন তাদের সকল হোম ম্যাচ এমেনের ডে উড মিরডেইকে খেলে থাকে; যার ধারণক্ষমতা হচ্ছে ৮,৬০০। বর্তমানে এই ক্লাবের ম্যানেজারের দায়িত্ব পালন করছেন ডিক লুকিন। ওলন্দাজ আক্রমণভাগের খেলোয়াড় আঙ্কো ইয়ানসেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এমেনের সবচেয়ে বড় সফলতা হচ্ছে ১৯৮৯–৯০ এবং ১৯৯৮–৯৯ কেএনভিবি কাপের সেমি ফাইনালে পৌঁছানো।

অর্জন
-----

* রবিবার অপেশাদার ফুটবল শিরোপা:
	+ **চ্যাম্পিয়ন (১):** ১৯৭৪–৭৫
* রবিবার হুফডক্লাসে সি:
	+ **চ্যাম্পিয়ন (১):** ১৯৭৪–৭৫

প্রাক্তন প্রযুক্তি পরিচালক
--------------------------

* রব গ্রুনার
* খেরার্ড সোমার

তথ্যসূত্র
---------

1. ↑  "FC Emmen history" (Dutch ভাষায়)। FC Emmen। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* প্রাতিষ্ঠানিক ওয়েবসাইট (ওলন্দাজ)
* সমর্থকদের প্রাতিষ্ঠানিক ওয়েবসাইট (ওলন্দাজ)
মানচিত্রে বিগ সার
জুন মাসে কুয়াশাচ্ছন্ন বিগ সার উপকূল
**বিগ সার** (ইংরেজি: Big Sur *বিগ্‌ সার্‌*, মূল উৎস: স্পেনীয় el sur grande *এল্‌ সুর্‌ গ্রান্দে* অর্থাৎ "মহাদক্ষিণাঞ্চল") মার্কিন যুক্তরাষ্ট্রের ক্যালিফোর্নিয়া অঙ্গরাজ্যের মধ্যভাগের একটি স্বল্পজনঅধ্যুষিত অঞ্চল, যেখানে উপকূলে প্রশান্ত মহাসাগর থেকে স্যান্টা লুশা পর্বতমালা হঠাৎ করে উঠে গেছে। এখানকার ভূদৃশ্যাবলি অসাধারণ বলে প্রায়ই এখানে পর্যটকেরা বেড়াতে আসে। বিগ সারে "কোন পিক" নামের পর্বতটি মার্কিন যুক্তরাষ্ট্রের মূল ভূখণ্ডের উপকূলীয় পর্বতগুলির মধ্যে সবচেয়ে উঁচু। এটি প্রায় এক মাইল উঁচু এবং সাগর থেকে মাত্র তিন মাইল দূরে অবস্থিত। [1]

যদিও বিগ সারের কোনও নির্দিষ্ট ভৌগোলিক সংজ্ঞা নেই, অনেক বইয়ে কার্মেল নদী এবং স্যান ক্যার্পোফোরো ক্রিক-এর মধ্যবর্তী প্রায় ৯০ মাইল দীর্ঘ তটরেখা থেকে শুরু হয়ে স্থলভাগের প্রায় ২০ মাইল ভেতরে স্যান্টা লুশা পর্বতমালার পূর্ব পাদদেশ পর্যন্ত অঞ্চলটিকে বিগ সার বলা হয়। আবার অনেকে অঞ্চলটিকে পর্বতমালার পশ্চিম, উপকূলীয় পাদদেশ পর্যন্ত সীমাবদ্ধ রাখতে চান, যেক্ষেত্রে এটি মাত্র তিন থেকে ১২ মাইল অভ্যন্তর পর্যন্ত বিস্তৃত।

বিগ সারের উত্তর প্রান্তটি সান ফ্রান্সিসকো শহরের প্রায় ১২০ মাইল দক্ষিণে অবস্থিত। দক্ষিণ প্রান্তটি লস অ্যাঞ্জেলেস শহরের প্রায় ২৪৫ মাইল উত্তরে অবস্থিত।

তথ্যসূত্র
---------

1. ↑  Henson, Paul and Usner, Donald. *The Natural History of Big Sur* 1993, University of California Press; Berkeley, California; page 11

বহিঃসংযোগ
---------

* bigsursource.com
**নীল কাওয়া**(বৈজ্ঞানিক নাম: *Euploea algea (Godart)*) প্রজাতি *নিমফ্যালিডি* (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।

আকার
----

প্রসারিত অবস্থায় নীল কাওয়ার ডানার আকার ৯৫-১০৫ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত নীল কাওয়া এর উপপ্রজাতি হল-

* *Euploea algea deione* Westwood, 1848 – Bengal Long-branded Blue Crow

বিস্তার
-------

এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

পুরুষ প্রকারে সামনের ডানার উপরিতল চমকপ্রদ নীলের উজ্জ্বল ছটাযুক্ত চক্‌চকে ঘন কালচে বর্নের। মাঝেমধ্যে কিছু নমুনাতে সেল এর অভ্যন্তরে একটি সাদা ছোপ এবং এক থেকে তিনটি সাদা ডিসকাল ছোপ দেখা যায়। একটি লম্বা এবং চওড়া ব্যান্ড (দাগ) চোখে পড়ে। পিছনের ডানার উপরিপৃষ্ঠ চক্‌চকে ঘন বাদামী এবং নীলের ছটাযুক্ত অংশ সীমিত। টার্মিনাল সাদা ছোট ছোপগুলি অসম্পূর্ন অথবা অনুপস্থিত।

### স্ত্রী

স্ত্রী প্রকারে সামনের ডানার উপরিতলে ব্যান্ডটি অনুপস্থিত। ডরসাম সোজা; এছাড়া পুরুষ নমুনার অনুরূপ।

উভয় প্রকারেই ডানার নিম্নতল ঘন বাদামী অথবা কালচে খয়রী বর্নের এবং সাদা ডিসকাল, সাবটার্মিনাল ও টার্মিনাল ছোপযুক্ত।

আচরণ
----

এই প্রজাতির সামনের ডানা লম্বা এবং সরু, চমৎকার উজ্জ্বল নীল আভাযুক্ত, যার সাহায্যে এই প্রজাতিকে সহজেই সনাক্ত করা সম্ভব। উড়ান অন্যান্য Crow দের ন্যায় ধীর এবং অলস ভঙ্গিমাযুক্ত। এরা ভূমির খুব কাছ দিয়ে ওড়ে। জঙ্গল এবং জলের উৎসের কাছাকাছি উন্মুক্ত চাষ জমিযুক্ত অঞ্চল এদের পছন্দের বাসভূমি
। ক্ষতিগ্রস্থ উনভিদের মূল এবং অন্যান্য অংশে এদের দল বেঁধে অবস্থান করে রসপান করতে দেখা যায়। এরা ফুলের মধুপান এবং মাড্‌-পাডল করতে পছন্দ করে। নিচু উচ্চতাবিশিষ্ট পাহাড়ী জঙ্গলে এবং জঙ্গলের কিনারায় ১০০০ মিটার উচ্চতার মধ্যে এদের দেখা যায়। এপ্রিল থেকে জুন, আগস্ট, অক্টোবর এবং নভেম্বর মাসে এদের বিচরণ চোখে পড়ে।

তথ্যসূত্র
---------

1. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা 172।
2. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 345। আইএসবিএন 9789384678012।
3. ↑  "*Euploea algea (Godart, 1819) – Long-branded Blue Crow*"। *Butterflies of India*। সংগ্রহের তারিখ ১০ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 308। আইএসবিএন 978 019569620 2।
5. ↑  Wynter-Blyth, M.A. (1957) Butterflies of the Indian Region, pg 76.
6. ↑  Baidya, Sarika; Karmakar, Tarun; Roychaudhury, Devsena (২০১৯)। *Butterflies of Buxa Tiger Reserve* (1 সংস্করণ)। Kolkata: Buxa Tiger Conservation Foundation Trust Wildlife Wing, Directorate of Forests, Goverment of West Bengal। পৃষ্ঠা 54। আইএসবিএন 978-93-81493-75-5।
7. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা 81।

বহিঃসংযোগ
---------


উইকিমিডিয়া কমন্সে **নীল কাওয়া** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Euploea algea***
**নগোমেতনি ক্লুব ইস্ত্রা ১৯৬১** (ক্রোয়েশীয়: Nogometni Klub Istra 1961, ইংরেজি: NK Istra 1961; এছাড়াও **ফুটবল ক্লাব ইস্ত্রা ১৯৬১**, **এফসি ইস্ত্রা ১৯৬১** অথবা শুধুমাত্র **ইস্ত্রা ১৯৬১** নামে পরিচিত) হচ্ছে ইস্ত্রিয়া ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৬১ সালে প্রতিষ্ঠিত হয়েছে। এফসি ইস্ত্রা তাদের সকল হোম ম্যাচ ইস্ত্রিয়ার স্তাদিওন আলদো দ্রসিনায় খেলে থাকে; যার ধারণক্ষমতা হচ্ছে ৯,৮০০। বর্তমানে এই ক্লাবের ম্যানেজারের দায়িত্ব পালন করছেন ইভান প্রেলেৎস। ক্রোয়েশীয় রক্ষণভাগের খেলোয়াড় মারিন গ্রুয়েভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি ইস্ত্রা এপর্যন্ত ৩টি শিরোপা জয়লাভ করেছে; যার মধ্যে ১টি ক্রোয়েশীয় দ্বিতীয় ফুটবল লীগ এবং ২টি ক্রোয়েশীয় তৃতীয় ফুটবল লীগ শিরোপা রয়েছে।

অর্জন
-----

* **ক্রোয়েশীয় দ্বিতীয় ফুটবল লীগ**:

**বিজয়ী (২)**: ২০০৩–০৪, ২০০৮–০৯
* **ক্রোয়েশীয় তৃতীয় ফুটবল লীগ**:

**বিজয়ী (১)**: ২০০০–০১
* **ক্রোয়েশীয় ফুটবল কাপ:**

রানার-আপ: ২০০২–০৩

তথ্যসূত্র
---------

1. ↑  "Stadion Aldo Drosina - NK Istra 1961"। *www.nkistra1961.hr*। ২৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।
2. ↑  "ফুটবল ক্লাব ইস্ত্রা ১৯৬১: বর্তমান দল"। *ট্রান্সফারমার্কেট*। সংগ্রহের তারিখ ১২ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব ইস্ত্রা ১৯৬১** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ক্রোয়েশীয়) (ইংরেজি)
* উয়েফা.কমে ফুটবল ক্লাব ইস্ত্রা ১৯৬১ (ইংরেজি)

টেমপ্লেট:ফুটবল ক্লাব ইস্ত্রা ১৯৬১
টেমপ্লেট:ক্রোয়েশীয় প্রথম ফুটবল লীগ

প্রবেশদ্বার: ফুটবল
**নীরব পার্টি** ( **সাইলেন্ট পার্টি** বা **নীরব ডেটিং পার্টি** হিসাবেও পরিচিত) নাইটক্লাব ইভেন্ট যেখানে অংশগ্রহণকারীরা কথা বলার পরিবর্তে একে অপরের কাছে নোট লিখে সামাজিক যোগাযোগ করে। এই ইভেন্টগুলির একক নিয়ম হ'ল "কথা বলো না"।

ইতিহাস
------

ধারণা করা হয় যে ধারণাটি ২০০২ সালে শিল্পী পল রেভান এবং সংগীতশিল্পী টনি নো কর্তৃক তৈরি, তারা দুটি বন্ধু নিউ ইয়র্ক সিটির বিভিন্ন বারে গিয়ে কথোপকথনের চেষ্টা করে ব্যর্থ হন। উচ্চস্বরে সংগীত এবং উচ্চস্বরে কথা বলার কারণে। এই অভিজ্ঞতা তাদের 'সাইলেন্ট নাইটক্লাবিং' ধারণাটি আবিষ্কার করতে উৎসাহিত করেছিল।

প্রথম নীরব পার্টিটি সম্ভবত ২০০২ সালের অক্টোবরে নিউইয়র্ক সিটিতে হয়েছিল এবং ধারণাটি সান ফ্রান্সিসকো, ওয়াশিংটন, হিউস্টন, প্যারিস, লন্ডন, বার্লিন, বার্সেলোনা এবং বেইজিং সহ অন্যান্য শহরে ছড়িয়ে পড়ে। []
[  ]
নীরব পার্টি পারফরম্যান্স আর্টের দিকগুলির সাথে traditionalতিহ্যবাহী দল প্রচারের উপাদানগুলিকে একীভূত করে ২০০০ এর দশকের গোড়ার দিকে অপ্রচলিত সামাজিক ক্রিয়াকলাপের এক নতুন তরঙ্গের প্রথম হিসাবে উপস্থিত হয়েছিল। এই ধরনের অন্যদের মধ্যে স্মার্ট মব, ফ্ল্যাশ মব এবং কুডল পার্টি অন্তর্ভুক্ত রয়েছে।

বহিঃসংযোগ
---------

* এনওয়াইপ্রেস নিবন্ধ
* ওয়ার্ডস্পাই রেফারেন্স
* সাইলেন্ট ডিস্কোতে চূড়ান্ত গাইড
* অধ্যয়ন: মাল্টি-এলিমেন্টাল ক্রিয়েটিভ এক্সপ্রেশনের জন্য সাইলেন্ট ডিস্কো হেডফোনগুলি
**বাই কালার কমোডোর** (বৈজ্ঞানিক নাম: *Parasarpa zayla (Doubleday)*) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।

আকার
----

প্রসারিত অবস্থায় ডানার মাপ ৮০-৯৫ মিলিমিটার।

বিস্তার
-------

ভারতএর পশ্চিমবঙ্গ(দার্জিলিং),সিকিম থেকে অরুনাচল প্রদেশ পর্যন্ত বিস্তৃত, এছাড়া উত্তর পূর্ব ভারতের পার্বত্য অঞ্চল নেপাল, ভুটান, বাংলাদেশ এবং উত্তর মায়ানমারে এদের দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ এবং স্ত্রী উভয় লিঙ্গেরই ডানার উপরিতল জলপাই বাদামী। সামনের ডানার উপরিতলে কোস্টার সামান্য নিচ থেকে ডরসাম পর্যন্ত তীর্যকভাবে বিস্তৃত চওড়া ঘন হলুদ ডিসকাল বন্ধনী বর্তমান। সাবটার্মিনাল অংশে অ্যাপেক্স এর নিম্নভাগ থেকে টর্নাস পর্যন্ত টার্মিনাল প্রান্তরেখার সাথে সমান্তরাল ভাবে বিস্তৃত হলদেটে নলাল ঢেউ খেলানো দাগের একটি সারি তীর্যকভাবে অবস্থিত। পিছনের ডানার উপরিতলে দৃশ্যমান সাদা ডিসকাল বন্ধনীটি চওড়া থেকে ক্রমশ সরু হয়ে তীক্ষনকার ভাবে ডরসামে গিয়ে শেষ হয়েছে। সাবটার্মিনাল অংশে অর্দ্ধচন্দ্রাকৃতি লাল ছোপের সারিটি তীর্যকভাবে টর্নাসে গিয়ে মিশেছে। উভয় ডানার নিম্নপৃষ্ঠের দাগ, ছোপ এবং বন্ধনী উপরিপৃষ্ঠেরই অনুরূপ, তবে অপেক্ষাকৃত অস্পষ্ট ও ফ্যাকাসে এবং টার্মিনাল অথবা প্বার্শপ্রান্তিক সীমারেখা ধূসর খয়েরী এবং গাঢ় বেগুনী আভাযুক্ত। পিছনের ডানার নিম্নতলে বেস এবং ডিসকাল বন্ধনীর মধ্যবর্তী অংশ চক্‌চকে নীলচে সবুজ।

মাথা, বক্ষদেশ এবং উদর এর উপরিতল গাঢ় বাদামী বর্নের।

আচরণ
----

এরা খুব দ্রুত উড়ানযুক্ত পার্বত্য অঞ্চলবাসী প্রজাতি। পার্বত্য বনাঞ্চলে প্রায় ২৫০০ মিটার উচ্চতা পর্যন্ত এদের দর্শন মেলে। জুন থেকে সেপ্টেম্বর মাস পর্যন্ত। স্ত্রী নমুনা অপেক্ষা পুরুষ নমুনাকে বেশি দেখা যায়।

চিত্রশালা
---------

তথ্যসূত্র
---------

1. ↑  Isaac, Kehimkar (২০০৮)। *The book of Indian Butterflies*। New Delhi। পৃষ্ঠা ৩৬৭।publisher=Oxford University Press। আইএসবিএন 978 019569620 2।
2. ↑  "*Parasarpa* Moore, [1898]" at Markku Savela's *Lepidoptera and Some Other Life Forms*

বহিঃসংযোগ
---------


উইকিমিডিয়া কমন্সে **বাই কালার কমোডোর** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Parasarpa zayla***
**নীল বাড়ি** বা **ছং ওয়া দে** (কোরিয় 청와대; Hanja: 靑瓦臺; *ছং ওয়া দে*; আক্ষরিক অর্থ "নীল টাইলের সামিয়ানা") দক্ষিণ কোরিয়ার রাষ্ট্রপ্রধান কোরিয়া প্রজাতন্ত্রের রাষ্ট্রপতির নির্বাহী কার্যালয় ও সরকারি আবাসন। এখান থেকে দেশটির রাষ্ট্রপতি সকল ধরনের সরকারি কার্যক্রম নিয়ন্ত্রণ করেন। দক্ষিণ কোরিয়ার রাজধানী সিউলে অবস্থিত এই নীল বাড়ির নকশায় কোরিয়ার ঐতিহ্যবাহী স্থাপত্যকলার প্রাধান্য থাকলেও এর সাথে পশ্চিমা স্থাপত্যকলার জটিল সংমিশ্রণ ঘটেছে।

চোসান রাজবংশের (১৩৯২-১৯১০) রাজকীয় বাগানে নির্মিত নীল বাড়িতে বর্তমানে প্রধান অফিস ঘর বোন-গোয়ান (কোরীয়: 본관; Hanja: 本館本館), রাষ্ট্রপতির বাসস্থল এবং রাজ্যের অভ্যর্থনা ঘর ইয়ংবিন-গোয়ান (কোরীয়: 영빈관 ;Hanja: 春秋館春秋館) প্রচার কক্ষ এবং সচিবালয় রয়েছে। সম্পূর্ণ বাড়ির গঠনটি প্রায় ২৫০,০০০ বর্গমিটার অথবা ৬২ একর।

ইতিহাস
------

৯১৮-১৩৯২ সনের হানইয়াং (বর্তমান সউল) অঞ্চলের রাজকীয় বাসভবনের জমিতে বর্তমান রাষ্ট্রপতির বাসভবন নীল বাড়ি বা ছং ওয়া দে নির্মিত। কোরিয়ার রাজা সুকজং (১০৯৫-১১০৫) ১১০৪ সনে এখানে রাজকীয় ভিলা নির্মাণ করেন। গোরইয়োর প্রধান রাজধানী ছিল কেসোং। কোরিয়ার পশ্চিমের রাজধানী পিয়ংইয়াং এবং পূর্বের রাজধানী গিয়ংজু এখান থেকেই নিয়ন্ত্রিত হতো।

চোসান রাজবংশের (১৩৯২-১৮৯৭) সমাপ্তির সাথে সাথে রাজধানী হানইয়াং-এ স্থানান্তরিত হয়। ১৩৯৫ সালে গিয়ংবুক প্রাসাদ প্রতিষ্ঠিত হয়। রাজা তেজোর শাসনকালের (১৩৯২-১৩৯৪) চতুর্থ বছরে নির্মিত এই প্রাসাদ ছিল প্রধান রাজপ্রাসাদ। পূর্বে নির্মিত রাজকীয় বাসভবন তখন প্রাসাদের বাগান হিসেবেই ব্যবহৃত হয়। সেই সময়ে সরকারি চাকরিজীবী পরীক্ষা ও সামরিক প্রশিক্ষণের জন্য রাজকীয় বাসভবনের ব্যবহৃত হতো।

১৯১০ সালে জাপানের সম্রাট কর্তৃক কোরিয়ার সম্রাট সিংহাসনচ্যুত হলে কোরিয়ার গভর্নর-জেনারেল গিয়ংবোকগুং-এর জমিতে সরকারি-জেনারেল ভবন নির্মাণ করেন। ১৯৩৯ সালের জুলাইয়ে জাপান বর্তমান ছং ওয়া দে'র জমিতে একটি সরকারি অফিস নির্মাণ করে।

১৯৪৮ সালে কোরিয়া প্রজাতন্ত্রের যাত্রা শুরু হলে সেই সময়কার রাষ্ট্রপতি সিংমান রি উক্ত ভবনের নাম দেন গিয়ংমুদে (কোরীয়: 경무대 ; Hanja: 景武臺景武臺)। অতীতে সেখানের কয়েকটি সরকারি কর্মকর্তাদের বাসভবনের একটির নাম ছিলো গিয়ংমুদে। রাষ্ট্রপতি এই ভবনকেই নিজের বাসস্থান ও অফিস হিসেবে ব্যবহার করেন। ১৯৬০ সালে রাষ্ট্রপতি ইয়ুন বো-সন ভবনটির সংস্কার কাজ করে নতুন করে উদ্বোধন করেন। এই সময় ভবনটির নামকরণ করা হয় "ছং ওয়া দে" বা "নীল বাড়ি"।

১৯৬৮ সালে উত্তর কোরিয়ার আততায়ীরা রাষ্ট্রপতি পার্ক ছুং-হিকে হত্যা করতে *নীল বাড়ি* আক্রমণ করে। সেই আক্রমনে ২৮ জন উত্তর কোরীয়, ২৬ জন দক্ষিণ কোরীয় ও ৪ জন মার্কিন যুক্তরাষ্ট্রের নাগরিক নিহত হন।

তথ্যসূত্র
---------

1. ↑  Romanization by the official website: english.president.go.kr  ওয়েব্যাক মেশিনে আর্কাইভকৃত ১২ নভেম্বর ২০১৮ তারিখে
2. ↑  "Cheong Wa Dae rules out renegotiation of FTA with US"। Seoul: Yonhap News Agency। ২০ নভেম্বর ২০০৯। সংগ্রহের তারিখ ১২ ডিসে ২০০৯।
3. ↑  "Cheong Wa Dae Aims to End Graft in Defense Procurement"। *Chosun Ilbo*। Seoul, South Korea। ৯ ডিসেম্বর ২০০৯। সংগ্রহের তারিখ ১২ ডিসেম্বর ২০০৯।

বহিঃসংযোগ
---------

* রাষ্ট্রপতির কার্যালয়  ওয়েব্যাক মেশিনে আর্কাইভকৃত ১৪ অক্টোবর ২০০৬ তারিখে
* ভিজিট কোরিয়ায় নীল বাড়ি ভুক্তি  ওয়েব্যাক মেশিনে আর্কাইভকৃত ১৭ সেপ্টেম্বর ২০১৫ তারিখে
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য দোহাজারী পৌরসভা দেখুন।

**দোহাজারী** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। আয়তনের ভিত্তিতে শহরটি চন্দনাইশ উপজেলার বৃহত্তম শহর।

জনসংখ্যা
--------

দোহাজারী শহরের মোট জনসংখ্যা ৫৬,৬৩৩ জন।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°১০′০০″ উত্তর ৯২°০৪′২৪″ পূর্ব﻿ / ﻿২২.১৬৬৬৩৯° উত্তর ৯২.০৭৩২৮৮° পূর্ব﻿ / 22.166639; 92.073288। সমুদ্র সমতল থেকে শহরটির গড় উচ্চতা ৭.৩৩ মিটার।

প্রশাসন
-------

২০০৪ সালে দোহাজারী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দোহাজারী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১১টি ওয়ার্ড এ বিভক্ত । ৪০.৭৪ বর্গ কি.মি. আয়তনের দোহাজারী শহর এলাকাটি দোহাজারী পৌরসভা দ্বারা পরিচালিত হয়।

তথ্যসূত্র
---------

1. ↑  "পৌরসভায় উন্নীত হলো দোহাজারী - Suprobhat Bangladesh"। *suprobhat.com*। ১০ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২০।
2. ↑  "latitude, longitude and elevation of Baghaichhari, Bangladesh"। distancesto.com। সংগ্রহের তারিখ ২০২০-০১-২১।
রামাডা ক্যারাভেলা বীচ রিসোর্ট
**রামাডা ক্যারাভেলা বীচ রিসোর্ট** ভারতের গোয়ার ভার্কা বীচে অবস্থিত একটি বীচ রিসোর্ট হোটেল৷ হোটেলটি প্রায় ২৩ একর স্থান জুড়ে অবস্থিত৷ ২০২ টি কক্ষ নিয়ে হোটেলটি ভার্কা বীচের অপরূপ সৌন্দর্যমন্ডিত পটভূমিতে নির্মিত হয়েছে৷ অবসর কিংবা ছুটি কাটানো, অথবা শুধুমাত্র নিরবচ্ছিন্ন বিশ্রাম এর রিসোর্টটি একটি আদর্শ স্থান৷ সফেদ বালুকাবেলায় ভ্রমণ এবং সমুদ্র তীরের সৌন্দর্য অবলোকনের মাধ্যমে পরিপূর্ণ হয়ে উঠতে পারে একজন ভ্রমণপিপাসুর মন৷

অবস্থান
-------

রামাডা ক্যারাভেলা বীচ রিসোর্টটি ভারতের গোয়ার দক্ষিণাংশে ভার্কা বীচ এ অবস্থিত এবং নিকটবর্তী এয়ারপোর্ট হতে ৩৫ কিলোমিটার ও সবচেয়ে নিকটের রেলওয়ে স্টেশন হতে ১৫ কিলোমিটার দূরে অবস্থিত৷

স্থাপনাশৈলী
-----------

হোটেলটিতে মোট ২০২ টি কক্ষ রয়েছে৷ অতিথিদের আরামদায়ক অবস্থানের লক্ষ্যে কক্ষগুলো আধুনিক উপকরণ ও সুযোগ-সুবিধা দ্বারা সজ্জিত করা হয়েছে৷ কক্ষগুলো বিভিন্ন শ্রেণিতে বিভক্ত যেমন- স্ট্যান্ডার্ড রুম, সুপিরিয়র ডিল্যাক্স, স্যুইটসমূহ এবং দুই রকমের ভিলা৷ প্রতিটি কক্ষের সাথে একটি করে বারান্দা রয়েছে যেখান হতে সমুদ্রের দৃশ্য অবলোকন করা যায়৷

রেস্টুরেন্ট এন্ড ডাইনিং
-----------------------

এই পাঁচ তারকা হোটেলটিতে সুস্বাদু ও উন্নতমানের খাবার সমৃদ্ধ সাতটি রেস্টুরেন্ট রয়েছে৷ এর মধ্যে উল্লেখযোগ্য হল- ক্যাফে ক্যাসকেইড এন্ড লানাই, যা একটি কফি শপ; কার্নাভাল হচ্ছে সী ফুড পরিবেশনকারী একটি রেস্টুরেন্ট; বীচ শ্যাক এবং কাস্টওয়ে হলো দুটি সীজন্যাল রেস্টুরেন্ট৷ এছাড়া রয়েছে আট্রিয়াম বার, আইল্যান্ড বার এবং সানসেট বার৷

সার্ভিসসমূহ
-----------

হোটেলটিতে অতিথিদের আরামপ্রদ অবস্থানের জন্য বিভিন্ন সুযোগ-সুবিধা বিদ্যমান রয়েছে৷ এর মধ্যে বিশেষভাবে উল্লেখযোগ্য হচ্ছে- হেলথ ক্লাব, সুইমিং পুল, রুম সার্ভিস, টেলিফোন, ফ্যাক্স, ডক্টর অন কল, স্যাটেলাইট টেলিভিশন, মানি চেঞ্জার, কুরিয়ার সার্ভিস, ব্রডব্যান্ড ফ্যাসেলিটি, ওয়াটার পোলো, কার পার্কিং, চাইল্ড কেয়ার ফ্যাসেলিটি, কনফারেন্স হল সার্ভিস, কার রেন্টাল সার্ভিস, স্পিড বোড, বার, ব্যাংকোয়েট, সেফ ভল্ট, লন্ড্রি সার্ভিস ইত্যাদি৷

অ্যাওয়ার্ড ও অন্যান্য
----------------------

হোটেলটি ১৯৯৮ সালে জার্মানীর বার্লিনের আইটিবিতে বেস্ট হোটেল রিসোর্ট অ্যাওয়ার্ড লাভ করে৷ রিসোর্ট হোটেলটিতে গোয়া শহরের সবচেয়ে বৃহৎ আকৃতির লেগুন আকৃতির সুইমিং পুল রয়েছে৷

উল্লেখ
------

1. ↑  "Advani Hotels & Resorts (India) renames its resort in Goa"। indiainfoline.com। সংগ্রহের তারিখ ৫ এপ্রিল ২০১৭।
2. ↑  "অবলম্বন অবস্থান"। caravelabeachresortgoa.com/। ৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।
3. ↑  "রামাদা Caravela রিসোর্ট, Salcette, গোয়া-এ রেঁস্তোরা"। zomato.com। সংগ্রহের তারিখ ৫ এপ্রিল ২০১৭।
4. ↑  "রামাডা ক্যারাভেলা বীচ রিসোর্ট"। cleartrip.com। সংগ্রহের তারিখ ৫ এপ্রিল ২০১৭।
5. ↑  "গ্লোবাল আপডেট করুন: কোথায় এবং কী কে - আগস্ট 2014"। 4hoteliers.com। সংগ্রহের তারিখ ৫ এপ্রিল ২০১৭।
***সাধুবাবার লাঠি*** একটি বাংলা হাস্যরসাত্বক চলচ্চিত্র যার পরিচালক সংগীতা ব্যানার্জী। এটি শীর্ষেন্দু মুখোপাধ্যায়ের শিশুদের উপন্যাস *সাধুবাবার লাঠি* অনুসারে এ ভি প্রোডাকসন্স দ্বারা নির্মিত ও ২১ নভেম্বর ২০০৮ সালে প্রকাশিত।

কাহিনী
------

গ্রামের সরল ছেলে নবীনের কাছে একটি লাঠি দিয়ে যান তার কাকা। সেটির মধ্যে অলৌকিক কিছু ক্ষমতা আছে, কারণ লাঠিটি কোনো এক সাধুবাবার। গ্রামের চোর নিমাই জানতে পারে নবীন টাকা নিয়ে নির্জন মাঠের মধ্যে দিয়ে রাত্রে ফিরবে। নিমাই ডাকাতদলকে এই কথা জানালে তারা দলবলসহ চড়াও হয় নবীনের ওপর। নবীন কে উদ্ধার করতে এসে তার দুই বন্ধু জগাই আর মাধাই দেখে নবীন একাকী যুদ্ধ করে হঠিয়ে দেয় ডাকাতদলকে। আসলে সাধুবাবার অলৌকিক ক্ষমতাসম্পন্ন লাঠিটাই নবীনকে দিয়ে এই কাজ করিয়েছে। এই খবর চারিদিকে চাউর হয়ে যায়। সকলেই চায় লাঠিটা হস্তগত করতে। নিমাই চোর শেষ পর্যন্ত লাঠিটি চুরি করে নিলেও তার ব্যবহার করতে পারেনা কারণ সেটা খারাপ উদ্দেশ্যে ব্যবহার করা যায়না। সাধুবাবার লাঠি নিয়ে বিভিন্ন দল নিজেদের মধ্যে ঝগড়া ও মারামারিতে জড়িয়ে নিজেরাই ঘায়েল হয়। নবীন আবার লাঠিটি ফিরে পায় এবং তা পুঁতে দেয় সাধুবাবার কবরের ওপর।

অভিনয়
------

* রমাপ্রসাদ বণিক
* কালি ব্যানার্জী
* দোলনা বন্দ্যোপাধ্যায়
* মৃনাল মুখোপাধ্যায়
* কল্যাণ চট্টোপাধ্যায়
* মনওয়ার আফতাব
* দীপশিখা বসু

তথ্যসূত্র
---------

1. ↑  "সাধুবাবার লাঠি শীর্ষেন্দু মুখোপাধ্যায়"। সংগ্রহের তারিখ ৮ সেপ্টেম্বর ২০১৯। [*স্থায়ীভাবে অকার্যকর সংযোগ*]
2. ↑  "Sadhu Babar Lathi Movie Review {1/5}: Critic Review of Sadhu Babar Lathi by Times of India"।
**মসৃণ হাতুড়ি হাঙ্গর** বা **জুলিয়া মংগর** (বৈজ্ঞানিক নাম:***Sphyrna zygaena***) (ইংরেজি: **smooth hammerhead**) হচ্ছে Sphyrnidae পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

বৈশিষ্ট্য
---------

এরা সম্পূর্ণরূপে সামুদ্রিক। এদের দেহ লম্বায় প্রায় 13 হতে 15 মিটার পর্যন্ত হতে পারে। এদের মস্তক চাপা ও দুপাশে প্রবর্ধিত হয়ে হাতুড়ির ন্যায় গঠন সৃষ্টি করে। এবং হাতুড়ির প্রান্তে দুটি বেশ বড় আকারের চোখ বিদ্যমান । চোখে চক্ষুপল্লব ও নিকটেটেটিং মেমব্রেন বিদ্যমান। এদের মুখের আকৃতি চন্দ্রাকার এবং সম্মুখ অঙ্কীয় দিকে অবস্থিত। এছাড়া ৫ জোড়া ফুলকা রন্ধ্র ও একজোড়া নাসারন্ধ্র বিদ্যমান।এদের একজোড়া পৃষ্ঠ পাখনা থাকে যার প্রথমটি শ্রোণি পাখনার সম্মুখে এবং অপরটি পায়ু পাখনার বিপরীতে অবস্থিত। এদের কোন স্পাইরাকল থাকে না । এরা viviparous অর্থাৎ ডিম পাড়ে ।

স্বভাব ও বাসস্থান
-----------------

এরা হিংস্র স্বভাবের এবং এদের শিকারকে মাথা দ্বারা আক্রমণ করে । এরা গভীর পানিতে বসবাসের জন্য অভিযোজিত। এদের সকল উষ্ণ ও নাতিশীতোষ্ঞ সমুদ্রে পাওয়া যায়।

শিকার ও উপকারিতা
----------------

এদের সাধারণত তেল ও চামড়ার জন্য ধরা হয় । তবে অনেক দেশে এদের খাদ্য হিসেবেও গ্রহণ করা হয়।

আরও দেখুন
---------

* বাংলাদেশের মাছের তালিকা

তথ্যসূত্র
---------

1. ↑  {{{assessors}}} (2005). *Sphyrna zygaena*. *2008 IUCN Red List of Threatened Species*. IUCN 2008. Retrieved on March 6, 2010.
2. 1 2  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫০০

টেমপ্লেট:Vertebrate zoology by ps verma
**নীরমহল** (*টুইজিলিকমা নুয়ুং*; আক্ষ. "জল প্রাসাদ") হল একটি প্রাক্তন রাজকীয় প্রাসাদ যা ত্রিপুরা রাজ্যের মহারাজা *বীর বিক্রম কিশোর মাণিক্য বাহাদুর* ১৯৩০-এর দশকে টুইজিলিকমা (বর্তমানে রুদ্রসাগর নামে পরিচিত) হ্রদের মাঝখানে ভারতের ত্রিপুরা রাজ্যের তৎকালীন রাজ্যের মহারাজা দ্বারা নির্মিত হয়েছিল। এটি ত্রিপুরার রাজধানী আগরতলা থেকে ৫৩ কিলোমিটার দূরে মেলাঘরে অবস্থিত। প্রাসাদটি রুদ্রসাগর হ্রদের মাঝখানে অবস্থিত যা হিন্দু স্থাপত্য শৈলীকে একত্রিত করে।

ইতিহাস
------

প্রাসাদটি ১৯৩০-এর দশকে নির্মিত হয়েছিল।

স্থাপত্য
--------

প্রাসাদটি ভারতে এর নিজস্ব ধরনের বৃহত্তম এবং পূর্ব ভারতে একমাত্র প্রাসাদ। এটি এতই বিশাল যে একজন এর প্রবেশদ্বার থেকে আনুমানিক ৮০০ মিটার দূরে না হওয়া পর্যন্ত আদর্শ ক্যামেরায় একটি একক ছবির ফ্রেমে এর ছবি তুলতে পারবেনা। ভারতে মাত্র দুটি জলের প্রাসাদ রয়েছে, অন্যটি রাজস্থানের জলমহল। যাইহোক, পরবর্তীটি নীরমহলের তুলনায় আকারে উল্লেখযোগ্যভাবে ছোট।

ত্রিপুরার 'লেক প্যালেস' নামে পরিচিত নীরমহল একটি গ্রীষ্মকালীন বাসস্থান হিসাবে নির্মিত হয়েছিল। এটি ছিল মহারাজা বীর বিক্রম কিশোর মাণিক্য দেব বর্মনের জমকালো রুদ্রসাগর হ্রদের মাঝে একটি প্রাসাদ নির্মাণের পরিকল্পনার ফসল ও ১৯২১ সালে তিনি ব্রিটিশ কোম্পানি মার্টিন অ্যান্ড বার্নকে তার জন্য প্রাসাদ নির্মাণের জন্য স্বীকৃতি দেন। কোম্পানিটি প্রাসাদটি সম্পূর্ণ করতে নয় বছর সময় নেয়। মহারাজা বীর বিক্রম কিশোর মাণিক্য দেব বর্মন 'মাণিক্য রাজবংশ'-এর অন্তর্গত ছিলেন যা আজ বিশ্বের দ্বিতীয় দীর্ঘতম অবশিষ্ট রাজবংশ বলে মনে করা হয়।

প্রাসাদটি মহারাজার সেরা পছন্দ এবং মধ্যযুগীয় হিন্দু ও মুসলিম ঐতিহ্য ও সংস্কৃতির সংমিশ্রণে তার আকর্ষণীয় ধারণার প্রতিষ্ঠার নমুনা।

প্রাসাদটি দুটি ভাগে বিভক্ত। প্রাসাদের পশ্চিম দিকের অংশটি অন্দর মহল নামে পরিচিত। এটি রাজপরিবারের জন্য তৈরি করা হয়েছিল। পূর্ব দিকে একটি উন্মুক্ত থিয়েটার রয়েছে যেখানে মহারাজা ও তাদের রাজপরিবারের বিনোদনের জন্য নাটক, থিয়েটার, নৃত্য ও অন্যান্য সাংস্কৃতিক অনুষ্ঠানের আয়োজন করা হয়েছিল। প্রাসাদে মোট ২৪টি কক্ষ রয়েছে।

নীরমহলের ভিতরে দুটি সিঁড়ি রয়েছে যা রুদ্রসাগর হ্রদের জলে অবতরণ করে। মহারাজারা 'রাজঘাট' থেকে হাতে চালিত নৌকায় করে প্রাসাদে যেতেন। ছাদে প্রাসাদটিতে রয়েছে ভারতের অন্যতম সবচেয়ে সুন্দর চত্ত্বর বাগান, যদিও দুর্বল রক্ষণাবেক্ষণ ও পর্যটকদের নিকট প্রকাশের অভাবের কারণে এর সৌন্দর্য ও জাঁকজমক হ্রাস পেয়েছে।

তথ্যসূত্র
---------

1. ↑  Barman, Priyanka (জানু ৮, ২০২০)। "Tripura palace belongs to state govt, says HC"। *The Hindustan Times*। The palace of Tripura’s last king, Bir Bikram Kishore Manikya Bahadur, built in the 1930s in the middle of a lake at Melagarh...

বহিঃসংযোগ
---------

* উইকিমিডিয়া কমন্সে নীরমহল সম্পর্কিত মিডিয়া দেখুন।
**রসিকেন্দ্র নাথ নন্দী** (বাংলা: রসিকেন্দ্র নাথ নন্দী রসিকেন্দ্র নাথ) (**রসিক নন্দী** নামেও পরিচিত) একজন বৈষ্ণব পণ্ডিত, একজন সমাজ সংস্কারক এবং একজন জমিদার। ১৮৮২ সালে অবিভক্ত বাংলার (বর্তমানে বাংলাদেশের সিরাজগঞ্জ জেলায়) পাবনার ভাট-বেড়া গ্রামে জন্মগ্রহণ করেন। বৈষ্ণবধর্মের একজন গুরুতর পণ্ডিত হিসাবে, তিনি সহজ সংস্কৃতে বৈষ্ণবধর্ম ব্যাখ্যা করে বেশ কয়েকটি পাণ্ডুলিপি রচনা করেছিলেন। তাঁর পাণ্ডিত্যমূলক কর্মকাণ্ড ছাড়াও, তিনি পাবনা এবং আগরপাড়ায় (কলকাতার কাছে) আধুনিক শিক্ষার প্রসারের জন্য স্কুল প্রতিষ্ঠা করেন, যেখানে তিনি ১৯৬২ সালে মারা যান। রসিকেন্দ্র নাথ হলেন বাংলার সেই অমিমাংসিত নক্ষত্রদের মধ্যে একজন যিনি ভারতের স্বাধীনতার পরে বাংলার রাজনৈতিক ও অর্থনৈতিক অস্থিরতার মধ্যে ভুলে গিয়েছিলেন।

পরিবার
------

রসিকেন্দ্র নাথ নন্দী পাবনার বরেন্দ্র কায়স্থ পরিবারের সদস্য ছিলেন। তাঁর পিতা রাধাবিনোদ নন্দী,গৌড়ীয় বৈষ্ণবধর্মের অনুসারী ছিলেন পাবনা জেলার একজন ক্ষুদ্র জমিদার । রাধাবিনোদের পরিবার, মূলত বাঘুটিয়ার নন্দী পরিবারের অন্তর্গত, গৌড়ীয় বৈষ্ণবধর্মের একজন কট্টর অনুসারী ছিলেন। তারা রাধা-বিনোদ  (শ্রী রাধা ও ভগবান কৃষ্ণের দেবতাদের) পূজা করত। ১৮৪০ থেকে ১৮৫০ সালের মধ্যে জয়পুরে রাধা-বিনোদের পারিবারিক বিগ্রহ (মূর্তি) তৈরি করা হয়েছিল। এটি বর্তমানে রাজস্থানের জয়পুরে রাখা রাধা-বিনোদের মূল বিগ্রহের প্রতিরূপ। পাবনার জমিদারির একটি অংশ রাধা-বিনোদের সেবার জন্য উৎসর্গ করা হয়েছিল। রসিকেন্দ্র নাথের পরিবারের বর্তমান সদস্যরা এখনও রাধা-বিনোদকে অত্যন্ত শ্রদ্ধা ও ভক্তি সহকারে পূজা করেন।

শিক্ষা
------

পারিবারিক ঐতিহ্য অনুসারে, রসিকেন্দ্র নবদ্বীপে (বর্তমানে নদীয়া জেলা, পশ্চিমবঙ্গে ) সংস্কৃত ও বৈষ্ণব সাহিত্যে শিক্ষিত হন। তিনি কাব্য ব্যাকরণ তীর্থ, সংস্কৃত ব্যাকরণ এবং কাব্যবিদ্যায় একটি ঐতিহ্যগত ডিপ্লোমা অর্জন করেন। পরে তিনি কলকাতা বিশ্ববিদ্যালয়ের বঙ্গবাসী কলেজ থেকে স্নাতক হন।

জীবন
----

বৈষ্ণবধর্মের পণ্ডিত হিসাবে, রসিকেন্দ্র নাথ বৈষ্ণব দর্শনের ব্যাখ্যা করে সংস্কৃতে বেশ কয়েকটি পাণ্ডুলিপি লিখেছেন। দুর্ভাগ্যবশত, সেই পাণ্ডুলিপিগুলির বেশিরভাগই আজ হারিয়ে গেছে। রসিকেন্দ্র নাথ শ্রী রূপ গোস্বামীর বিখ্যাত রচনা *উজ্জ্বল নীলমণি* সহজ বাংলায় অনুবাদ করেন।

রসিকেন্দ্র নাথ নন্দী গ্রামীণ পাবনায় শিক্ষা বিস্তারে সক্রিয়ভাবে জড়িত ছিলেন। তিনি কেএম ইনস্টিটিউশন (পাবনা অঞ্চলের প্রাথমিক বিদ্যালয়গুলির মধ্যে একটি) ১৯১৫ সালে লাহিড়ী মোহনপুরে (বর্তমানে উল্লাহপাড়া উপজেলা, বাংলাদেশের) স্থাপন করেছিলেন। লাহিড়ী মোহনপুরের ক্ষিতীশ মোহন লাহিড়ীর সহায়তায় এই বিদ্যালয়টি প্রতিষ্ঠিত হয়। রসিকেন্দ্র নাথ প্রথম বারো বছর স্কুলের প্রধান শিক্ষক হিসাবে তাঁর পরিষেবা প্রদান করেছিলেন। তিনি বাংলার ওই অঞ্চলে আরও কয়েকটি স্কুল প্রতিষ্ঠার সঙ্গে যুক্ত ছিলেন। রসিকেন্দ্র নাথের পরিবার ১৯৪৭ সালে বঙ্গভঙ্গের পর অন্যান্য হাজার হাজার উদ্বাস্তু পরিবারের সাথে কলকাতার কাছে উত্তর ২৪ পরগণা জেলার উশুমপুর, আগরপাড়ায় চলে আসে। আগরপাড়ায় রসিকেন্দ্র নাথ নেতাজি আদর্শ বিদ্যালয় নামে আরেকটি স্কুল প্রতিষ্ঠা করেন। তিনি ১৯৬২ সালে আগরপাড়ায় ৮০ বছর বয়সে মারা যান।

তথ্যসূত্র
---------

এই নিবন্ধটি রাজেন্দ্র নাথ নন্দীর দেওয়া একটি সাক্ষাৎকারের উপর ভিত্তি করে।
মসজিদ-ই-বিলাল
**মসজিদে বিলাল** (বিলাল মসজিদ) ভারতের কর্ণাটক-এর ব্যাঙ্গালোর-এর বৃহত্তম মসজিদগুলির মধ্যে একটি। এটি ২০১৫ সালের মাঝামাঝি সময়ে উদ্বোধন করা হয়। ১১ জুন ব্যানারঘাটা সড়কে তুর্কি ধাঁচে 'মসজিদ ঈদগাহ বিলাল' স্থাপন করা হয়। মসজিদটি শহরের দক্ষিণ অংশের একটি জনপ্রিয় রাস্তার ট্রাফিক মোড়ের কোণে অবস্থিত। প্রেস্টিজ গ্রুপ ডেভেলপাররা ২০১০ সালে নির্মাণের কাজ শুরু করেছিল এবং সম্প্রতি শেষ হয়। তখন জনাব আলহাজ্ব হাবীব খান সাহেব ২০০৪ থেকে ২০১৫ সাল পর্যন্ত এই কমিটির সভাপতি ছিলেন। ২০০,০০০,০০০ টাকা ব্যয়ে নির্মিত মসজিদটি এক সাথে ৬,৫০০ লোকের নামাজ পড়ার জন্য জায়গা প্রদান করে।<ref> ব্যয়ের একটি উল্লেখযোগ্য অংশ প্রেস্টিজ গ্রুপ দ্বারা অবদান ছিল।

চারতলা মসজিদটি ১.৪৫ একর বিলাল ঈদগাহের একটি অংশে নির্মিত হয়। ১৯৯০ সালে বেঙ্গালুরু উন্নয়ন কর্তৃপক্ষের কাছ থেকে ১০,০০০,০০০ টাকা মূল্যে ঈদের জামাতের জন্য জমি কেনা হয়। স্থানীয় বিধায়ক এবং প্রাক্তন পরিবহন মন্ত্রী এবং কর্ণাটকের প্রাক্তন স্বরাষ্ট্রমন্ত্রী রামালিঙ্গা রেড্ডি সম্প্রদায়কে জায়গাটি অধিগ্রহণে সহায়তা করেছিলেন।[*স্পষ্টকরণ প্রয়োজন*]

বর্তমান সভাপতি আলহাজ্ব আশরাফ সাহেব ও সেক্রেটারি আলহাজ্ব ফাইয়াজ সাহেব ইসলামিক ভয়েসকে বলেন, মসজিদটি প্রায় ৪২,০০০ বর্গফুট জায়গা জুড়ে রয়েছে। [] ঈদগাহ মাঠে প্রায় ৫০০ গাড়ির পার্কিংয়ের জায়গা রয়েছে। হযরত মাওলানা মোহাম্মদ শাকিরুল্লা সাহেব মসজিদের ইমাম ও খতিব। অভিষেক অনুষ্ঠানে প্রধান অতিথি ছিলেন মাওলানা কাসিম কোরেশী।

ঘটনা
----

* ২০১৫ সালে ঈদের নামাজ একটি গণজামাত অনুষ্ঠিত হয়, স্থানীয় প্রশাসন দ্বারা এক কিলোমিটারের মধ্যে সমস্ত রাস্তা বন্ধ করে দেওয়া হয়।
* ২০১৬ সালে জন জনহিতৈষী জনাব জাফুরাল্লার দ্বারা একটি গণবিবাহের অনুষ্ঠানের আয়োজন করা হয় এবং ইমামের নির্দেশনায় ২৫ থেকে ৩০টি বিবাহ অনুষ্ঠিত হয়।
* ২০১৬ সালের নিকাহ অনুষ্ঠানগুলি জোহর (বিকাল), আসর (সন্ধ্যা) এবং মাগরিব (সন্ধ্যা) নামাজের পরে নিয়মিতভাবে অনুষ্ঠিত হয়। স্থানীয়রা তাদের বন্ধু এবং সহকর্মীদের নিকাহ একটি গর্বের মুহূর্ত হিসাবে এখানে পরিচালনা করেছে বলে মনে করে।

তথ্যসূত্র
---------

1. ↑
**রামানুজ** (১০১৭-১১৩৭) ছিলেন একজন ধর্মতাত্ত্বিক ও দার্শনিক। তিনি **শ্রী রামানুচার্য**, **উপাধ্যায়**, **লক্ষ্মণ মুনি** নামেও পরিচিত। সাধারণভাবে হিন্দুরা তাকে হিন্দু দর্শনের বিশিষ্টাদ্বৈত বেদান্তের প্রধান ব্যাখ্যাদানকারী হিসেবে দেখেন।

বৈষ্ণব আচার্য রামানুজাচার্যের শিষ্য রামানন্দ। যার শিষ্য ছিলেন কবির ও সুরদাস। রামানুজ বেদান্ত‌ দর্শনের উপর ভিত্তি করে তার নতুন দর্শন বিশিষ্টাদ্বৈত বেদান্ত রচনা করেছিলেন।বেদান্ত‌ ছাড়াও রামানুজাচার্য সপ্তম-দশম শতকের মরমী ও ভক্ত আলওয়ার সাধুদের ভক্তি দর্শনের এবং দক্ষিণের পঞ্চরাত্র ঐতিহ্যের ভিত্তি তৈরি করেছিলেন।

রামানুজের বেদান্ত দর্শন বিশিষ্টাদ্বৈত্যবাদ নামে খ্যাত।

সংক্ষিপ্ত জীবনী
---------------

রামানুজ ১০১৭ খ্রিস্টাব্দে দক্ষিণ ভারতের তামিলনাড়ুতে জন্মগ্রহণ করেছিলেন। ছোটবেলায় তিনি তার গুরু যাদব প্রকাশের কাছ থেকে বেদ শেখার জন্য কাঞ্চী গিয়েছিলেন। রামানুজাচার্য ছিলেন আলওয়ার সন্ত যমুনাচার্যের প্রধান শিষ্য। গুরুর ইচ্ছানুসারে রামানুজ তিনটি বিশেষ কাজ করার অঙ্গীকার করেছিলেন ।তিনি ব্রহ্মসূত্র, বিষ্ণু সহস্রনাম এবং দিব্য প্রবন্ধধামের ভাষ্য রচনা করেছিলেন। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে দীক্ষা নেন।

রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি ১২০ বছর পূর্ণ করেন এবং ব্রাহ্মণ হন।

যদিও তিনি বহু গ্রন্থ রচনা করেছিলেন, তবে ব্রহ্মসূত্রের ভাষ্যে রচিত তার দুটি বই সবচেয়ে বেশি জনপ্রিয় হয়েছিল - শ্রীভাষ্যম এবং বেদান্ত সংগ্রহ।

স্বতন্ত্র দর্শন
---------------

রামানুজাচার্যের দর্শনে শক্তি বা ঈশ্বরের সাথে তিনটি স্তর বিবেচনা করা হয়েছে - ব্রহ্ম অর্থাৎ ঈশ্বর, চিত অর্থাৎ আত্মা এবং প্রাকৃত অর্থাৎ প্রকৃতি।

প্রকৃতপক্ষে, এই মন ব্রহ্ম বা ঈশ্বরের, অর্থাৎ আত্মা এবং অতীত থেকে পৃথক নয়। যা ব্রহ্ম বা ঈশ্বরের প্রকৃতি। তবে এগুলি ব্রহ্মের দুটি রূপ এবং ব্রহ্ম বা ঈশ্বরের উপর নির্ভরশীল। প্রকৃতপক্ষে, এটি রামানুচার্যের বিশিষ্টাদ্বৈত বেদান্তের মূলনীতি।

দেহ ও আত্মা পৃথক নয় । দেহ নিজের উদ্দেশ্য সাধনের জন্য যেমন কাজ করে, তেমনি ব্রহ্ম বা ঈশ্বর ব্যতীত মন এবং অমোঘ উপাদানগুলির অস্তিত্বও নেই। এগুলি ব্রহ্ম বা ঈশ্বরের দেহ এবং ব্রহ্ম বা ঈশ্বর তাদের আত্মার মতো।

ভক্তি
-----

রামানুজের মতে ভক্তির অর্থ আরাধনা বা কীর্তন-ভজন নয় বরং ঈশ্বরের ধ্যান করা বা প্রার্থনা করা। সামাজিক দৃষ্টিকোণ থেকে রামানুচার্য ভক্তিকে বর্ণ ও শ্রেণি থেকে পৃথক এবং সকলের পক্ষে সম্ভব বলে বিবেচনা করেছিলেন।

তথ্যসূত্র
---------

1. ↑
2. ↑  (Bartley 2002, পৃ. 1), (Carman 1974, পৃ. 24)

| * দে
* স
চার বৈষ্ণব সম্প্রদায় |
| --- |
| ঐতিহ্য | নিম্বার্কের কুমার-সম্প্রদায় •  মাধবাচার্যের ব্রহ্ম-সম্প্রদায় •  রামানুজাচার্যের শ্রী-সম্প্রদায় •  বিষ্ণুস্বামীর রুদ্র-সম্প্রদায় |
| দর্শন | দ্বৈতাদ্বৈত •  দ্বৈত •  বিশিষ্টাদ্বৈত •  শুদ্ধাদ্বৈত •  অচিন্ত্য ভেদ অভেদ |
**রামায়ণ কেন্দ্রটি** মরিশাসের পোর্ট লুইসে অবস্থিত সাংস্কৃতিক ও আধ্যাত্মিক সংগঠন। এটি ২০০১ সালে মরিশাসের জাতীয় পরিষদ জাতীয় হিন্দু মহাকাব্য *রামায়ণকে* প্রচার ও প্রচারের জন্য এবং আধ্যাত্মিক, সামাজিক ও সাংস্কৃতিক মূল্যগুলি প্রবাহিত করার মাধ্যমে গৃহীত একটি আইন দ্বারা প্রতিষ্ঠিত হয়েছিল।  এর আগে, কোন দেশের কোন সংসদ রায়ায়নের বার্ষিক মূল্যবোধের প্রচারের জন্য একটি আইন প্রণয়ন বা একটি প্রতিষ্ঠান গঠন করে নি।

বিলটি সর্বসম্মতিক্রমে ২০০১ সালের ২২ মে অনুমোদিত হয় এবং ২০০১ সালের ১৪ জুন প্রজাতন্ত্রের রাষ্ট্রপতির আইন হিসাবে ঘোষিত হয়। এটি ২০০১ সালের ২৩ জুন *সরকারি গেজেট* নম্বর ৬৪ এ প্রকাশিত হয়েছিল। 

রামায়ণ কেন্দ্রের সভাপতি পণ্ডিত রাজেন্দ্র অরুণ।যিনি রামায়ণের পণ্ডিত ও রামায়ণের বিভিন্ন চরিত্র নিয়ে বিভিন্ন বইয়ের লেখক। ২00২ সালে, তুলসী জয়ন্তীতে, রামায়ণ কেন্দ্রের ভিত্তিপ্রস্তর স্থাপন করেন প্রধানমন্ত্রী অনিরুদ্ধ জগন্নাথ।  এরপর ২০০৭ সালে তৎকালীন প্রধানমন্ত্রী ড নবীনচন্দ্র রামগুলাম আনুষ্ঠানিকভাবে এটির উদ্বোধন করেন।

তথ্যসূত্র
---------

1. 1 2  "Ramayana Center in Mauritius"। *Hinduism Today Magazine*। আগস্ট ১৫, ২০০২। আগস্ট ২৯, ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-২২।
2. ↑  
"Ramayana Centre"। *Mauritius Times*। সংগ্রহের তারিখ ২০১৫-০৯-২২।
3. ↑  "The Ramayana Centre Act 2001" (পিডিএফ)। *Ministry of Arts and Culture, Government of Mauritius*। সংগ্রহের তারিখ ২০১৫-০৯-২২।
4. ↑  "Ramayana Centre"। *International Ramayana Conference 2015*। ২০১৫-১০-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৯-২২।

বহিঃসংযোগ
---------

* সরকারী ওয়েবসাইট
লঙ্কেশ্বরী মন্দির
**সুবর্ণপুর জেলা**(ওড়িয়া: ସୁବର୍ଣ୍ଣପୁର ଜିଲ୍ଲା, প্রতিবর্ণী. **সুবর্ণপুর জিল্লা**) বা সোনপুর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর সুবর্ণপুর শহরে অবস্থিত এবং সুবর্ণপুর মহকুমা নিয়ে গঠিত৷

নামকরণ
------

ঐতিহাসিকদের মতে খ্রিস্টীয় দশম বা একাদশ শতকে সুবর্ণপুর জেলার নাম ছিলো পশ্চিম লঙ্কা৷ সুবর্ণপুরের সোমবংশীয় রাজা কুমার সোমেশ্বরদেবের রাজত্বকালে খ্রিস্টীয় দশম শতাব্দীর তাম্রলেখ থেকে এই তথ্যটি পাওয়া যায়৷ উক্ত সময়েই প্রতিপত্তি ও শ্রীবৃদ্ধির কারণে অঞ্চলটি সুবর্ণপুর নামে খ্যাতি লাভ করে৷

ইতিহাস
------

ভূপ্রকৃতি
---------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের সম্বলপুর জেলা*৷ *জেলাটির উত্তর পূর্বে(ঈশান) ওড়িশা রাজ্যের সম্বলপুর জেলা*৷ *জেলাটির পূর্বে ওড়িশা রাজ্যের অনুগুল জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের বোধ জেলা*৷ *জেলাটির দক্ষিণে ওড়িশা রাজ্যের বৌধ জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা*৷ *জেলাটির পশ্চিমে ওড়িশা রাজ্যের বলাঙ্গির জেলা*৷ *জেলাটির উত্তর পশ্চিমে(বায়ু) ওড়িশা রাজ্যের বারগড় জেলা*৷

জেলাটির আয়তন ২৩৩৭ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৫০%৷

ভাষা
----

সুবর্ণপুর জেলায় প্রচলিত ভাষাসমূহের পাইচিত্র তালিকা নিম্নরূপ -



২০১১ অনুযায়ী সুবর্ণপুর জেলার ভাষাসমূহ

  **ওড়িয়া** (৯৯.০০%)  অন্যান্য (১.০০%)

এই জেলার সিংহভাগ ওড়িয়াভাষী লোক সম্বলপুরি/কোশলি ভাষাতে সাবলীল৷

ধর্ম
----

জনসংখ্যার উপাত্ত
----------------

মোট জনসংখ্যা ৫৪১৮৩৫(২০০১ জনগণনা) তথা ৬১০১৮৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৬তম৷ ওড়িশা রাজ্যের ১.৪৫% লোক সুবর্ণপুর জেলাতে বাস করেন৷ জেলার জনঘনত্ব ২০০১ সালে ২৩২ ছিলো এবং ২০১১ সালে তা বৃদ্ধি পেয়ে ২৬১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৬১% , যা ১৯৯১-২০১১ সালের ১৩.৬৪% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬০(সমগ্র) এবং শিশু(০-৬ বৎ) লিঙ্গানুপাত ৯৫২৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৬২.৮৪%(২০০১) তথা ৭৪.৪২%(২০১১)৷ পুরুষ স্বাক্ষরতার হার ৭৮.৯৪%(২০০১) তথা ৮৪.৪০%(২০১১)৷ নারী স্বাক্ষরতার হার ৪৬.১৭%(২০০১) তথা ৬৪.০৪% (২০১১)৷ জেলাটিতে শিশুর অনুপাত সমগ্র জনসংখ্যার ১২.২৬%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑  Brief History of Sonepur
2. ↑  "Web site of Planning Commission of India" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জানুয়ারি ২০১৯।
3. ↑  Some New Facts About Goddess Samlei
4. ↑
5. ↑
6. 1 2
**সরকাঘাট** (ইংরেজি: Sarkaghat) ভারতের হিমাচল প্রদেশ রাজ্যের মান্ডি জেলার একটি নগর পঞ্চায়েত-শাসিত শহর।

জনসংখ্যার উপাত্ত
----------------

হিমাচল প্রদেশের মান্ডি জেলায় সরকাঘাট নগর পঞ্চায়েত।সরকাঘাট ৭টি ওয়ারডে বিভক্ত,যেখানে প্রতি পাচ বছরে নির্বাচন হয়। ভারতের ২০০১ সালের আদম শুমারি অনুসারে সরকাঘাট শহরের জনসংখ্যা হল ৩৭০৬ জন। এর মধ্যে পুরুষ ৫০% এবং নারী ৫০%।

এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে সরকাঘাট এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।

২০১১ সালের আদমশুমারি অনুযায়ী সরকাঘাট নগর পঞ্চায়েতে মোট জনসংখ্যা ৪,৭১৫ যার মধ্যে ২,৫২২ পুরুষ ও ২,১৯৩ মহিলা। (০-৬) বছরের শিশুর সংখ্যা ৪১৯, মোট জনসংখ্যার ৮.৮৯%। মহিলা লিঙ্গ অনুপাত ৮৭০, যেখানে রাজ্যের গড় লিঙ্গ অনুপাত ৯৭২।
তাছাড়া সরকাঘাটে শিশু লিঙ্গ অনুপাত ৬৬৯,তুলনায় হিমাচল প্রদেশ রাজ্যের গড় ৯০৯ জন। সাক্ষরতার হার ৮৯.২৯%, রাজ্যের গড় ৮২.৮% এর তুলনায় বেশি। পুরুষ ও মহিলা সাক্ষরতার হার যথাক্রমে ৯২.৬৫%, ৮৫.৫৩%।

তথ্যসূত্র
---------

1. ↑  "ভারতের ২০০১ সালের আদম শুমারি"। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০০৭।
2. ↑  "ভারতের ২০১১ সালের আদম শুমারি"। সংগ্রহের তারিখ ১১ সেপ্টেম্বর ২০১৫।

|  |  |
| --- | --- |
|  | *এই নিবন্ধটি ভারতের হিমাচল প্রদেশ রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**সা’দ ইবনে খাইসামা (আরবী:سعد بن خیثمة) ।** দ্বিতীয় আকাবায় অংশগ্রহণকারী এবং বদরের যুদ্ধের শহীদদের মধ্যে অন্যতম। হিজরতের সময় মুহাজিরদের যেসব আনসার সাহাবী মেহমানদারী করেছিলেন সা’দ ইবনে খাইসামা তাদের অন্যতম।

নাম ও বংশ
---------

**বংশধারা**- সা’দ ইবনে খাইসামা ইবনে হারেস ইবনে মালিক ইবনে সাআব ইবনুন নুহাত ইবনে কা’ব ইবনে হারেসা ইবনে গানাম ইবনে সালাম ইবনে ইমরাউল কায়েস ইবনে মালিক ইবনে আউস আল-আনসারী। **উপনাম**-আবু খাইসাম বা আবু আবদুল্লাহ। তার পিতা খাইসামা সাহাবী ছিলেন। তিনি উহুদ যুদ্ধে শহীদ হয়ে ছিলেন। তাকে আমর বিন আউফের আমির হিসাবে প্রেরণ করা হয়েছিল।

কোবায় মেযবান
-------------

নবী করীম যখন মদীনা এসেছিলেন তখন তিনি আমর ইবনে আওফ গোত্রের বাসিন্দা হন এবং প্রথমে কুলসুম ইবনুল হাদামের বাড়িতে অবস্থান করেন। ঐ সময়ে তিনি সা’দের বাড়ীতে আসেন এবং মুহাজির ও আনসারদের সাথে সাক্ষাত করেন। এই জন্য সা’দ ইবনে খাইসামার বাড়ী মনজিল আল-আযাব নামে পরিচিত ছিল। মক্কা থেকে আগত মুহাজির প্রথম এই বাড়ীতেই অবস্থান করতেন।

বদরের যুদ্ধে অংশগ্রহন
---------------------

দ্বিতীয় হিজরীতে যখন বদর যুদ্ধের সময় চলে আসে তখন তার বাবা সিদ্ধান্ত নিলেন একজন ঘরে থাকবেন আরেকজন যুদ্ধে অংশগ্রহণ করবেন। কে যুদ্ধে যাবে এ নিয়ে তাদের মধ্যে মতপার্থক্য দেখা দিল। মতপার্থক্য দূর করার জন্য লটারী করল, লটারীতে ছেলের নাম আসল। পিতা বললেন, আমাকে তোমার অধিকারটি দিয়ে দাও। কিন্তু সা’দ বলেছিলেন যে জান্নাত ব্যতীত অন্য কিছু থাকলে আমি আমার অধিকার দিয়ে দিতাম। সুতরাং সা’দ বদরে যুদ্ধে অংশগ্রহণ করেন।

মৃত্যু
------

তিনি দ্বিতীয় হিজরী বদর যুদ্ধে শাহাদাত বরণ করেছেন। তাকে তুআইমা ইবনে আদী বা আমর ইবনে আবদুদ শহীদ করেছে।

তথ্যসূত্র
---------

1. ↑  "إسلام ويب - سير أعلام النبلاء - الصحابة رضوان الله عليهم - سعد بن خيثمة- الجزء رقم1"। *islamweb.net* (আরবি ভাষায়)। সংগ্রহের তারিখ ২০২০-০৪-১৭।
2. ↑  "سعد بن خيثمة"। *ويكيبيديا* (আরবি ভাষায়)। ২০১৯-০৯-০৫।
3. ↑  طبقات ابن سعد، جلد 2 صفحہ379- ناشر : دار الاشاعت اردو بازار کراچی پاکستان
4. ↑  اسد الغابہ جلد 1 صفحہ 887 حصہ چہارم،مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور